280 



Den forsvundne Fyrreskov paa Læsø. 



Af 



E. Rostrup. 



Allerede i 1872 har J. S. Deichmann Branth i Bot. 

 Tidsskr. givet nogle fra Arkiver hentede Oplysninger om 

 fordums Fyrreskov paa Læsø. Et videre Bidrag til Kundskab 

 om denne Fyrreskov og om en af de Anvendelser Beboerne 

 gjorde af Træerne kan maaske have saa megen Interesse, at 

 følgende to Breve fortjene at publiceres. 



Nygaard, Læsø d.24de Maj 1898. 



Hrr. Dr. Rostrup! 



Kjøbenhavn. 



Da jeg har set, at De i „Frem", omtaler den for længe 

 siden forsvundne Fyrreskov paa Læsø, saa tillader jeg mig 

 at spørge Dem, om det kan have nogen Interesse for Dem 

 at faa en Gren med Naalene paa, som jeg formener er 

 fra denne Skov. Jeg skal da med Fornøjelse sende Dem 

 en saadan. 



Jeg har i denne Tid nedbrudt af min Gaard et meget 

 gammelt Hus, som var tækket med Tang og nærmest 

 Lægterne har der været brugt Kviste af Træer til Strøelse, 

 for at Tangen ikke skulde hænge ned mellem Lægterne. 

 I Huse, som er byggede for et til to hundrede Aar siden, 

 er der altid benyttet Kviste af Løvtræer, men i meget 

 gamle Huse ses altid Fyrrekviste. Huset som jeg har ned- 

 brudt er vistnok ca. 500 Aar gammelt. Dette skjønner 



